मेंढक का विकसित होता भ्रूण अपनी जेलीनुमा अवस्था में भी काफी चौकन्ना होता है। अगर किसी शिकारी के आने की आहट मिले तो ट्री फॉग का भ्रूण अपनी लाल आंखों से हवा में मौजूद कंपन के सहारे इस आहट को भांप लेता है। खतरा महसूस होते ही भ्रूण चंद सेकेंडों के भीतर अंडे से निकलकर अपने लिए सुरक्षित स्थान खोज लेता है, भले ही अंडे से निकलने का विहित समय अभी कई दिन दूर हो। इस भ्रूण को पता होता है कि बारिश की बूंद गिरती है तो हवा में कैसा कंपन पैदा होता है और कोई सांप सरसराता है तो कंपन की गति क्या होती है।